ศรเพชร ศรสุพรรณ

ศรเพชร ศรสุพรรณ มีชื่อจริงว่า บุญทัน คล้ายละมั่ง (27 มีนาคม 2491 - 8 มกราคม 2565) เป็นนักร้องเพลงลูกทุ่งชาวไทย จากจังหวัดสุพรรณบุรี  มีชื่อเสียงจากเพลง "ข้าวไม่มีขาย" ซึ่งได้รับรางวัลเสาอากาศทองคำ เมื่อปี พ.ศ. 2518

ประวัติ 
นายบุญทัน คล้ายละมั่ง (ศรเพชร ศรสุพรรณ) เกิดเมื่อวันที่ 27 มีนาคม พ.ศ. 2491 เป็นบุตรของ นายเทิ่ง และนางหมก คล้ายละมั่ง ศรเพชรจบการศึกษาชั้นประถมศึกษาปีที่ 4 จากโรงเรียนวัดศรีสร้อยเพชร อำเภออู่ทอง จังหวัดสุพรรณบุรี   เริ่มเข้าสู่อาชีพนักร้อง จากการเป็นนักร้องเชียร์รำวงของ ดำ แดนสุพรรณ โดยมี เลี้ยง กันชนะ เป็นผู้ชักนำเข้าวงการ  จนได้พบกับ โผผิน พรสุพรรณ นักร้องเชียร์รำวงอีกคนหนึ่ง  โผผินจึงแต่งเพลงให้กับศรเพชรไว้หลายเพลงจนมีชื่อเสียงโด่งดังในช่วงปี พ.ศ. 2513-2519 โดยเพลงที่สร้างชื่อเสียงอย่างมาก คือ "ข้าวไม่มีขาย" ได้รับรางวัล นักร้องดีเด่นเสาอากาศทองคำ จากสถานีวิทยุเสียงสามยอด ปี พ.ศ. 2518 โดยมีตัวแทนของศรเพชรมารับรางวัลแทน เนื่องจากศรเพชรติดงานร้องเพลงไว้ และไม่คิดว่าจะได้รับรางวัลนี้

ผลงานเพลงที่มีชื่อเสียงในระยะแรกและต่อมา ได้แก่ หยิกแกมหยอก, เข้าเวรรอ, มอเตอร์ไซค์ทำหล่น, ไอ้หวังตายแน่, ใจจะขาด, อภัยให้เรียม, เสียน้ำตาที่คาเฟ่, รักมาห้าปี เป็นต้น โดยศรเพชรเป็นนักร้องที่มีลูกคอสะเด็ดเป็นเอกลักษณ์จนหาใครเทียบยาก

อนึ่งชื่อในวงการ ศรเพชร ศรสุพรรณ เป็นชื่อที่เจ้าตัวตั้งขึ้นเอง โดยแรกเริ่มได้ตั้งชื่อว่า ศรีเพชร ศรีสุพรรณ และเปลี่ยนเป็น ศรเพชร ศรสุพรรณ ในเวลาต่อมา

การเสียชีวิต 
ในเดือนพฤศจิกายน พ.ศ. 2564 ศรเพชรเข้ารับการรักษาตัวที่โรงพยาบาลศิริราช และขอรับบริจาคเลือด B Rh-negative เนื่องจากมีอาการป่วยที่ก้อนเนื้อบริเวณกระเพาะอาหาร และเกิดภาวะน้ำท่วมปอด ก่อนที่จะเสียชีวิตเมื่อวันที่ 8 มกราคม พ.ศ. 2565 สิริอายุรวม 73 ปี พลเอกไพบูลย์ คุ้มฉายา องคมนตรี เป็นประธานพิธีพระราชทานเพลิงศพเป็นกรณีพิเศษ ณ เมรุวัดยางไทยเจริญผล ตำบลบ้านดอน อำเภออู่ทอง จังหวัดสุพรรณบุรี

ผลงานการแสดง

ภาพยนตร์

 ลูกทุ่งเสียงทอง (2528) รับบท ศรเพชร
ลูกสาวป้าแช่ม (2528) รับบท ศรเพชร
เพลงรักลูกทุ่ง (2539) รับบท ศรเพชร
 ลูกทุ่งซิกเนเจอร์ (2559) รับบท ศรเพชร

ละครโทรทัศน์

 สวรรค์บ้านทุ่ง (ช่อง 9) (2541)

คอนเสิร์ต

 คอนเสิร์ต ลูกทุ่งไทย รวมน้ำใจต้านภัยเอดส์ (21 กันยายน 2543)
 คอนเสิร์ต เพลงดี-ดนตรีดัง จิตรกร บัวเนียม ครั้งที่ 2 (14 มิถุนายน 2552)
 คอนเสิร์ต ลูกทุ่งจ๋ามหาสนุก (21 – 22 เมษายน 2555)
 คอนเสิร์ต รำลึก 20 ปี ราชินีลูกทุ่ง พุ่มพวง ดวงจันทร์ (17 มิถุนายน 2555)
 คอนเสิร์ต วันอำลา ขวัญใจคนเดิม สายัณห์ สัญญา (27 กรกฎาคม 2556)
 คอนเสิร์ต 78 ปี ตำนานแห่งสายน้ำ ครูชลธี ธารทอง (16 พฤษภาคม 2558)
 คอนเสิร์ต Big Mountain Music Festival 7 (19-20 ธันวาคม 2558)
 คอนเสิร์ต OTOP และของดี อำเภอป่าโมก (27 กันยายน 2559)
 คอนเสิร์ต รำลึก 26 ปี ราชินีลูกทุ่ง พุ่มพวง ดวงจันทร์ (25 มิถุนายน 2561)
 คอนเสิร์ต ลูกทุ่งการกุศล (8 พฤศจิกายน 2561)
 คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)

อัลบั้ม

 ข้าวไม่มีขาย
 หยิกแกมหยอก
 เมียหลวงสั่งถอย เมียน้อยสั่งลุย
 รักเธอคนเดียว
 ใช่แล้วชิ
 คิดถึงจังเลย
 ท็อปฮิตลูกทุ่งมาตรฐาน
 เปิดกรุเพลงดัง ศรเพชร ศรสุพรรณ
 ศรเพชร มันส์ยกนิ้ว
 ชักหันชา
 เอาใจกัน
 ลูกทุ่งคลาสสิด
 กลับเถิดเรียมจ๋า
 เด็กมันยอม
 แฟนพันธุ์แท้ ศรเพชร ศรสุพรรณ
 สุดยอดศรเพชร
 รวมฮิต 14 เพลงเด็ด
 แม่ไม้เพลงดัง ศรเพชร ศรสุพรรณ
 รวมฮิตลูกทุ่งเสียงทอง ศรเพชร ศรสุพรรณ
 สุดยอดเพลงเด็ด
 ลูกเขยลาก่อน
 ศรเพชร ฮิตโดนใจ
 กองทัพขี้เมา
 คิดถึงน้องอร
 ไม่รักอย่ามอง
 นี่หรือใจ
 แท็กชี่กับนางโลม
 ขวัญใจรั้วของชาติ
 คณะบุญหลายมันส์หยุดโลก
 แม่ค้าลาบเป็ด
 บอกแล้วไม่เชื่อ
 ลูกทุ่งสามช่า
 เบอร์โทรทำพิษ
 คุณขอมา
 คู่แท้ คู่ฮิต 3
 เมา...มันส์ระเบิด
 โครงการลูกทุ่ง เอื้ออาทร
 ดีที่สุด ศรเพชร ศรสุพรรณ
 รวมฮิต สายัณห์ & ศรเพชร
 ดวลเพลงดัง ดับเบิ้ลฮิต สายัณห์ & ศรเพชร
 ดังคับฟ้า
 ศาลาคนเศร้า
 ต้นฉบับลูกทุ่งไทย
 ต้นตำรับลูกทุ่งไทย
 บิ๊กฮิต ศรเพชร ศรสุพรรณ
 เปิดกรุเพลงดัง วิเชียร คำเจริญ
 เปิดกรุเพลงดัง สุรพล สมบัติเจริญ
 เปิดกรุเพลงดัง ไพบูลย์ บุตรขัน
 ผู้ชายพันล้าน
 มหาชนคนลูกทุ่ง
 รวม 15 ศิลปินดัง
 รวมฮิต 18 เพลงเงินล้าน
 รวมฮิตท็อปฮิตลูกทุ่งมาตรฐาน
 รวมเพลงฮิต 120 เพลงดัง ดีที่สุด
 รวมฮิต ลูกทุ่งตลับทอง
 รวมดาวลูกทุ่ง
 สุดยอดลูกทุ่ง ผู้ชายพันล้าน
 รวมเพลงแห่ขันหมาก 16 เพลงดัง
 รวมเพลงลูกทุ่ง IMF ศรเพชร ศรสุพรรณ
 รวมเพลงลูกทุ่ง IMF ที่สุดของลูกทุ่ง
 รวมเพลงลูกทุ่ง IMF ลูกทุ่งมหาชน
 รวมเพลงลูกทุ่ง IMF ลูกทุ่งอกหัก
 รวมเพลงลูกทุ่ง IMF ลูกทุ่งคึกคัก
 รวมเพลงฮิต 5 ดาว
 รวมเพลงลูกทุ่ง หลับไม่ลง
 รำวงย้อนยุด คณะ รวมดาวลูกทุ่ง
 เรารัก ยอดรัก สลักใจ
 ลูกทุ่งชูเปอร์ฮิต
 ลูกทุ่งกรุงไทย
 ลูกทุ่งทหารไทย
 ลูกทุ่งปัดฝุ่น
 ลูกทุ่งเอฟเอ็ม
 ลูกทุ่งสามช่า
 ลูกทุ่งยอดฮิต
 ลูกทุ่งฮิตโดนใจ
 ลูกทุ่งสุดยอดเพลงฮิต
 ลูกทุ่งบิ๊กฮิต 2 สุดยอดตลอดกาล สายัณห์ & ยอดรัก
 ลูกทุ่งรวมดาวเพลงดัง
 ลูกทุ่ง 4 ดาวทอง
 ลำนำเพลงลูกทุ่ง
 ลูกทุ่งบิ๊กโบนัส
 ลูกทุ่งคลาสสิค
 ลูกทุ่งที่คิดถึง
 หนึ่งในสยาม ศรเพชร ศรสุพรรณ
 หนึ่งในสยาม รวมศิลปินลูกทุ่งชาย
 มนต์เพลงครูไพบูลย์ บุตรขัน
 ศิลปินเพลง สายัณห์ & ศรเพชร
 ซุปเปอร์ลูกทุ่ง
 ท็อปฮิตลูกทุ่งไทย
 ท็อปฮิตลูกทุ่งมาตรฐาน
 ท็อปฮิตตลับทอง
 จัมโม้ฮิต 12 ปี อาร์สยาม ชุด ลูกทุ่งอมตะ
 แฟนพันธุ์แท้
 ฮิตที่สุด
 ฮิต No.1
 ท็อปฮิตลูกทุ่งไทย
 ต้นตระกูลเพลงดัง
 รวมฮิตเพลงดังเงินล้าน
 สายด่วนลูกทุ่ง
 สุดยอดลูกทุ่งไทย
 ที่สุดลูกทุ่ง ลูกทุ่งพันล้าน

อัลบั้มพิเศษ 

 2 ขุนพลลูกทุ่ง (2541)
 มันส์ยกสามนิ้ว (2542)

ผลงานเพลง

 ข้าวไม่มีขาย
 หยิกแกมหยอก
 เข้าเวรรอ
 ทหารพิการรัก
 มอเตอร์ไซค์ทำหล่น
 ไอ้หวังตายแน่
 ใจจะขาด
 อภัยให้เรียม
 เสียน้ำตาที่คาเฟ่
 รักมาห้าปี
 น้ำตาไอ้หนุ่ม
 ไก่จ๋า
 หนึ่งปีที่ทรมาน
 ทุ่งร้างนางลืม
 จองไว้ก่อน
 ขอคืนดี
 ตบให้ตาย
 หอมกลิ่นดอกคำใต้
 แฟนจ๋าอยู่ไหน
 ช้ำแล้วหรือ
 หนาวนอกร้อนใน
 ศรเพชรเมาเหล้า
 บัวตูมบัวบาน
 น้ำตาลาไทร
 จำใจจาก
 กระท่อมทองกวาว
 ลานรักลานเท
 พ่อหม้ายตามเมีย
 กระท่อมพ่อหม้าย
 เก็บเงินแต่งงาน
 เพราะคุณคนเดียว
 ไปเอาเหล้าเมา
 ไอ้ตี๋ขี้เมา
 เมาจนนึกไม่ออก
 นาดำนาดอน
 ยังรอสาวชล
 เทพีสามพราน
 คนบ้านนอก
 ไม่รักอย่ามอง
 พี่ไม่ยอม
 คิดถึงจังเลย
 รักน้องคนเดียว
แต๋วจ๋า
 ชีวิตไอ้ธรรม
ชุมทางเขาชุมทอง
สมัครรักสมัครแฟน
 จากบ้านนาด้วยรัก
 กล่อมนางนอน
แม่แตงร่มใบ
สาวผักไห่
ขายเรือนหอ
ฝนตกฟ้าร้อง
 หนุ่มเรือนแพ
 แม่ค้า แม่ขาย
ลานเทสะเทือน
 แกล้งหยอก
 ชีวิตชาวนา
 รักแฟนคนเดียว
 แม่ค้าลาบเป็ด
 ศรีเมืองไทย

อ้างอิง

บุคคลจากอำเภออู่ทอง
นักร้องลูกทุ่งชายชาวไทย